****

**ΑΝΑΚΟΙΝΩΣΗ 2ης ΠΡΟΚΗΡΥΞΗΣ**

**Δράση 19.2.2: «Δράσεις Ενίσχυσης Επενδύσεων για μη Γεωργικές Δραστηριότητες»**

Η ΟΤΔ «Αναπτυξιακή Εταιρεία Πάφου «Αφροδίτη» ΛΤΔ» σε συνεργασία με τη Διαχειριστική Αρχή του Προγράμματος Αγροτικής Ανάπτυξης (ΠΑΑ) 2014-2020, τον Κυπριακό Οργανισμό Πληρωμών και το Τμήμα Γεωργίας ανακοινώνουν τη 2η Προκήρυξη του Καθεστώς 19.2 – **Δράση 19.2.2: «Δράσεις Ενίσχυσης Επενδύσεων για μη Γεωργικές Δραστηριότητες»** που υλοποιείται στο πλαίσιο της Στρατηγικής Τοπικής Ανάπτυξης LEADER Επαρχίας Πάφου 2014-2020. **Στόχος της Δράσης** είναι η στήριξη για τη δημιουργία και ανάπτυξη μη γεωργικών δραστηριοτήτων, καθώς και επιχειρήσεων που σχετίζονται με τον αγροτουρισμό. Οι επιλέξιμες προς χρηματοδότηση δράσεις είναι οι ακόλουθες:

* Δημιουργία, επεκτάσεις, εκσυγχρονισμοί μικρής δυναμικότητας υποδομών διανυκτέρευσης (τουριστικά καταλύματα και μικρά ξενοδοχεία).
* Δημιουργία, επεκτάσεις, εκσυγχρονισμοί χώρων εστίασης (ταβερνών/ εστιατορίων/ καφετεριών / καφενείων κ.λπ.).
* Εμπλουτιστικές Δραστηριότητες. Δημιουργία, επεκτάσεις, εκσυγχρονισμοί μονάδων χειροτεχνίας, παραγωγής ειδών παραδοσιακής τέχνης, καταστημάτων λιανικής πώλησης που σχετίζονται με γεωργοκτηνοτροφικά προϊόντα, καθώς και των εκθετηρίων πώλησης παραδοσιακών προϊόντων και καταστημάτων λιανικής πώλησης παραδοσιακών προϊόντων και άλλων εμπλουτιστικών δραστηριοτήτων που συνδέονται με τον τοπικό πολιτισμό, την τοπική παράδοση και τα τοπικά προϊόντα (π.χ. θεματικά πάρκα).

Ο **συνολικός προϋπολογισμός** που θα διατεθεί ανέρχεται στο ποσό των €350.000 από τα οποία τα €185.500 αποτελούν την Κοινοτική Συμμετοχή (53%) που καλύπτεται από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), τα €164.500 την Εθνική Συμμετοχή (47%). Η ενίσχυση χορηγείται στο Δικαιούχο με τη μορφή επιχορήγησης και το ύψος της υπολογίζεται ως ποσοστό των επιλέξιμων δαπανών του Έργου. Ο συνολικός προϋπολογισμός δύναται να τροποποιηθεί από την ΟΤΔ, αναλόγως και των διαθέσιμων πιστώσεων της Στρατηγικής Τοπικής Ανάπτυξης, μετά από έγκριση της Διαχειριστικής Αρχής.

**Δικαιούχοι** είναι:

(α) οι πολύ μικρές ή μικρές Επιχειρήσεις οι οποίες ασκούν ή προτίθενται να ασκήσουν οικονομική δραστηριότητα με την υλοποίηση της δράσης τους σε αγροτικές περιοχές,

(β) φυσικά πρόσωπα που διαμένουν σε αγροτικές περιοχές και

(γ) γεωργοί ή μέλη γεωργικού νοικοκυριού.

Οι **δυνητικοί δικαιούχοι/ αιτητές** θα πρέπει να υποβάλλουν αίτηση για χορηγία η οποία θα υλοποιηθεί στην περιοχή παρέμβασης της ΟΤΔ στην Επαρχία Πάφου. Αναλυτική καταγραφή των Κοινοτήτων που περιλαμβάνονται στην περιοχή παρέμβασης της ΟΤΔ περιλαμβάνεται στην Πρόσκληση Εκδήλωσης Ενδιαφέροντος.

Το **ύψος της χορηγίας** ανέρχεται στο 50% πάνω στις επιλέξιμες δαπάνες της επένδυσης. Στις επενδύσεις που γίνονται στις ορεινές περιοχές, όπως αυτές ορίζονται στο ΠΑΑ 2014-2020, το ύψος της ενίσχυσης ανέρχεται στο 60% πάνω στις επιλέξιμες δαπάνες της επένδυσης. Το κατώτατο ποσό χορηγίας (Δημόσιας Χρηματοδότησης) είναι το ποσό των €10.000 και ανώτατο ποσό χορηγίας το ποσό των €200.000. H ενίσχυση θεωρείται ως ενίσχυση ήσσονος σημασίας (**de minimis**).

Περισσότερες πληροφορίες μπορείτε να βρείτε στην Πρόσκληση Εκδήλωσης Ενδιαφέροντος και τα σχετικά Παραρτήματα, τα οποία διατίθενται στα γραφεία και στην ιστοσελίδα της ΟΤΔ. Για την παραλαβή της δεν προβλέπεται κόστος.

Οι Δικαιούχοι μπορούν να υποβάλλουν τις αιτήσεις τους από τη **Δευτέρα, 10/05/2021, μέχρι και την Παρασκευή, 10/09/2021**.

Για περισσότερες πληροφορίες οι ενδιαφερόμενοι μπορούν να απευθύνονται:

**Αναπτυξιακή Εταιρεία Πάφου "Αφροδίτη" ΛΤΔ**
Λεωφόρος Ελλάδος 23 Γραφείο 301-302,

**Τ.Κ.** 8020, Πάφος - Κύπρος,

**T:** +357 26933455, +35796657368. Fax: +357 26933456, **E:** anetpa@cytanet.com.cy

**W:** [www.anetpa.com.cy](http://www.anetpa.com.cy)

**Διευθυντής :** Μάριος Ιωάννου

****

|  |  |  |
| --- | --- | --- |
| **ΥΠΟΥΡΓΕΙΟ ΓΕΩΡΓΙΑΣ, ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΠΕΡΙΒΑΛΛΟΝΤΟΣ****ΔΙΑΧΕΙΡΙΣΤΙΚΗ ΑΡΧΗ ΠΑΑ 2014-2020** | **ΤΜΗΜΑ ΓΕΩΡΓΙΑΣ** | **ΚΥΠΡΙΑΚΟΣ ΟΡΓΑΝΙΣΜΟΣ ΑΓΡΟΤΙΚΩΝ ΠΛΗΡΩΜΩΝ (Κ.Ο.Α.Π)** |

|  |
| --- |
| **ΕΥΡΩΠΑΪΚΟ ΓΕΩΡΓΙΚΟ ΤΑΜΕΙΟ ΑΓΡΟΤΙΚΗΣ ΑΝΑΠΤΥΞΗΣ:** **Η ΕΥΡΩΠΗ ΕΠΕΝΔΥΕΙ ΣΤΙΣ ΑΓΡΟΤΙΚΕΣ ΠΕΡΙΟΧΕΣ** |

****